O imagine care conține schiță, desen, clipart, Schiță

Descriere generată automat

**GUVERNUL REPUBLICII MOLDOVA**

**HOTĂRÂRE nr. \_\_\_\_\_\_\_**

**din 2025**

**Chișinău**

**cu privire la aprobarea Strategiei sectoriale pentru renovarea fondului imobiliar național pe termen lung pentru perioada 2025-2050**

În temeiul art. 12 din Legea nr. 282/2023 privind performanța energetică a clădirilor (Monitorul Oficial al Republicii Moldova, 2023, nr. 401-403, art. 695), cu modificările ulterioare, art. 7 din Legea nr. 139/2018 cu privire la eficiența energetică (Monitorul Oficial al Republicii Moldova, 2018, nr. 309-320, art. 476), cu modificările ulterioare, în scopul creării unui fond imobiliar cu un nivel ridicat de eficiență energetică și decarbonizat până în 2050, Guvernul HOTĂRĂȘTE:

1. Se aprobă Strategia sectorială pentru renovarea fondului imobiliar național pe termen lung pentru perioada 2025-2050 (se anexează).

2. Controlul asupra executării prezentei hotărâri se pune în sarcina Ministerului Energiei.

3. Se recomandă autorităților administrației publice locale să contribuie la implementarea Strategiei sectoriale pentru renovarea fondului imobiliar național pe termen lung pentru perioada 2025-2050.

**PRIM-MINISTRU DORIN RECEAN**

Contrasemnează:

Ministrul Energiei Dorin Junghietu